Sosiaalihuoltolain ja vammaispalvelulain mukaiset kuljetuspalvelut palvelusetelillä

**LIITE 6 HAKUOHJEET KULJETUSPALVELUN PALVELUSETELITUOTTAJILLE**

**Kuljetuspalvelun palveluseteli**

Someron kaupunki on tehnyt päätöksen palvelusetelin käyttöönotosta kuljetuspalveluissa. Palvelusetelillä tuotetaan jatkossa sosiaalihuoltolain ja vammaispalvelulain mukaiset kuljetuspalvelut kunnan asiakkaille. Palveluiden perusteena voivat olla myös kehitysvammalain säännökset. Asiakkaan oikeus kuljetuspalveluun perustuu kunnan palvelupäätökseen.

Kunta on vahvistanut kuljetuspalvelun sääntökirjan, jossa on määritelty ehdot sille, miten kuljetus pitää toteuttaa. Sääntökirjassa on määritelty myös kuljettajia ja kalustoa koskevat vaatimukset.

Kuljetuspalvelun sääntökirja ja hakemus palveluntuottajaksi löytyvät kunnan verkkosivulta osoitteesta www.somero.fi.

**Palvelusetelituottajaksi hakeutuminen**

Hakemuksen palvelusetelituottajaksi voi jättää milloin tahansa palvelusetelijärjestelmän voimassaoloaikana. Hakemukset käsitellään saapumisjärjestyksessä.

**Palvelusetelituottajaksi hyväksyminen**

Palveluntuottajaksi hyväksytään sääntökirjan ehdot täyttävät palveluntuottajat, jotka sitoutuvat tuottamaan kuljetuspalvelut sääntökirjan määräysten mukaisesti.

Palveluntuottajien hyväksymisestä päättää Someron kaupungin perusturvajohtaja. Palveluntuottaja saa hyväksymisestä kirjallisen päätöksen.

**Hakemuslomake liitteineen**

Toimita täytetty hakemuslomake liitteineen allekirjoitettuna. Vastaa kaikkiin hakemuksessa esitettyihin kysymyksiin ja palauta kaikki pyydetyt liitteet ja selvitykset.

Merkitse palautuskuoreen ”Hakemus palvelusetelituottajaksi”. Palautusosoite: Someron kaupunki/sosiaalitoimisto, Jänistie 1, 31400 SOMERO.

Lisätietoja antaa vt. perusturvajohtaja Maija Mero p. 044 7791500 tai hallintojohtaja Marjaana Sorokin p. 044 7791210, s-posti muodossa etunimi.sukunimi@somero.fi.